open-index/open-wikipedia-markdown huggingface dataset:
Eva-Lena Jansson

**Christina Eva Lena Jansson** (født 1963) er en svensk politiker for Socialdemokraterna, og har vært riksdagsmedlem i Sverige 2006–2018 og 2021–2022. Hun ble valgt inn i riksdagen for Örebro läns valkrets på plass 267. Hun har arbeidet som postbud, og har sittet i fagforbundet SEKOs forbundsstyre som representant for de postansatte.

## Medlem av Riksdagen
Da Jansson ble valgt inn i Riksdagen i forbindelse med valget i 2006, ble hun vara i henholdsvis næringskomiteen og trafikkomiteen. Etter valget i 2010 ble hun fast medlem av sosialsikringskomiteen, samt vara i EU-nemnda i tillegg til trafikkomiteen.

Som medlem av Riksdagen har Jansson væert Socialdemokraternas talsperson i saker som omhandler immaterialrett.

## Referanser


## Eksterne lenker
* 
* 
* 
* Eva-Lena Jansson på Sveriges riksdags nettside
* Eva-Lena Janssons blogg
Moster (øy)

**Moster** er ei øy sørøst i Bømlo kommune i Sunnhordland. Øya har et areal på 12 km². Det høyeste punktet er på toppen av *Åsen*, 78,9 meter over havet. Røyksundkanalen skiller Moster fra øya Bømlo.

Det var på Moster kong Olav Tryggvason begynte forsøkene på å kristne Norge, og etter tradisjonen skal han ha reist den første kirken i landet her i 995. Omkring år 1024 kunngjorde Olav Haraldssons biskop Grimkjell en ny kristningslov på øya, som etterhvert skulle gjelde for hele landet. Moster gamle kirke som står i dag, regner man med er fra rundt 1150, og den blir regnet for å være den eldste kirken i landet. Gamlekirken ligger i tettstedet Mosterhamn.

## Referanser
Kalvøya (Vikna)

**Kalvøya** er ei øy i Nærøysund kommune i Trøndelag. Øya tilhører øygruppa Vikna, og den ligger like vest for Borgan og er den nordvestligste av de større øyene i kommunen.

Øya er forholdsvis flat med mange små vann og myrområder og med kystlynghei. Det høyeste punktet på øya er Kalvøyskardsfjellan på 40 meter over havet. Øya ble – slik navnet forteller – brukt til setring og husdyrbeite av oppsitterne på Borgan.

## Referanser
Verdensmesterskapet i gymnastikkhjul

**VM i gymnastikkhjul** arrangeres av Det internasjonale gymnastikkhjulforbundet (IRV), og har vært arrangert siden 1995. 

Det konkurreres i linje, spiral og hopp, og fra VM 2013 konkurreres det også med *monowheel*. 

## Mesterskap

## Referanser


## Eksterne lenker
* 
* Det internasjonale gymnastikkhjulforbundet
Esther Cheo Ying

**Esther Cheo Ying Ying** (født 1932 i Shanghai i Kina) er en utenlandskinesisk lærerinne, halvt kinesisk og halvt engelsk, mest kjent for sitt arbeid i Kina etter den kommunistiske maktovertagelse og for den selvbiografiske boken *Black Country to Red China. One girl's story from war-torn England to Revolutionary China* der hun beskriver sine opplevelser i England og Kina.

Etter de første barneårene i Kina kom hun som seksåring til Midlands i England. Hun dro tilbake til Kina som 17-åring. Der tjenestegjorde hun først i Folkets frigjøringshær, så i nyhetsbyrået Xinhua og i Beijingradioen. Slik fikk hun oppleve de første årene under det nye kommunistiske regimet til Mao Zedong.  

Elleve år etter reiste hun tilbake til England og ble lærerinne, og til slutt rektor for en skole.

## Familie
Hun giftet seg med Lance Samson, redaktør og korrespondent for avisen *Morning Star* (død 4. februar 2013). Deres datter, journalisten og låtskriveren Polly Samson (født 29. april 1962 i London), giftet seg med David Gilmour fra Pink Floyd.

## Bibliografi
* *Black Country to Red China : One girl's story from war-torn England to Revolutionary China*, Random House, 2009

## Referanser
Svandalsflonatunnelen

**Svandalsflonatunnelen** er en veitunnel på europavei 134 i Ullensvang kommune i Vestland. Tunnelen er utstyrt med belysning, nødtelefon og brannslukningsutstyr.

## Galleri

File:Norge- Parti fra helårsvegen over Haukelifjell, ved Svandalsflona (5077796150).jpg|Utsikt ut fra tunnelen på 1960-tallet.
File:Svandalsflonatunnelen4.jpg|Østlig tunnelportal



## Se også
*Røldalstunnelen

*Veitunneler i Norge
*Undersjøiske veitunneler i Norge

## Referanser
Mokkakopp

**Mokkakopp** er et drikkekar som brukes til mokka eller annen sterk kaffe. Mokkakopper er laget i porselen eller annen keramikk og er ofte farget eller rikt dekorert. De har samme former som andre kaffekopper, men de er mindre og rommer fra 40 til 70 ml.

## Litteratur
* Halvorsen, Josef og Larsen, Kjell Egil (1997) "Gammelt Porsgrund" Klenodier verd å eie. Porsgrunn. ISBN 82-992998-2-9.
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Mokkakopper i DigitaltMuseum
Paul Winge

**Paul (Emanuel) Winge** (24. juli 1857, død 18. desember 1920) var en norsk psykiater. Han var sønn av overlege Peter Emanuel Winge (1818 – 1902) og Cathrine Elisabeth Welhaven. Hans mor var søster til Johan Sebastian Welhaven og Maren Sars og han var dermed fetter til historikeren Ernst Sars, oseanografen Ossian Sars og Eva Nansen, gift med Fridtjof Nansen. 

Winge studerte medisin i Kristiania, han ble cand.med. i 1885 og dr.med. i 1896 med avhandlingen *Den retsmedicinske undersøgelse af den sindssyge lovovertræder*. Fra 1893 til sin død var Winge politi- og fengselslege i Kristiania. Ved siden av hadde han en stor vitenskapelig produksjon knyttet til samfunnsmedisinske og rettspsykiatriske spørsmål. Hans hovedverk er *Den norske sindssygeret historisk fremstillet*, utgitt i tre bind, det mest omfattende psykiatrihistoriske arbeid som foreligger på norsk. Verket  gir en systematisk fremstilling av gjeldende rettsregler som omgav psykiatrien og deres historie tilbake til den eldste norrøne rett og til romerretten, basert på et stort tilfang av originale kilder. Det inneholder også en møysommelig rekonstruksjon av begrepsappratet om psykiatriske lidelser og av medisinsk tenkning rundt sinnslidelser.  

I 1903 ble Winge valgt til medlem av Videnskabsselskabet i Kristiania.  

Winges faglige interesser favnet bredt og han kombinerte i sine avhandlinger perspektiver og innsikter fra en rekke forskjellige vitenskapelige disipliner, som antropologi, språkvitenskap og seksologi foruten medisin, psykiatri og genetikk. De fleste av hans vitenskapelige arbeider var knyttet til aktuelle politiske spørsmål, som kvinnesak og rettspsykiatri. Winge var en markant motstander av likestilling mellom kjønnene, og baserte sitt standpunkt på en sosialbiologisk forståelse av samfunnet. Winge var en sentral pådriver for opprettelsen av Den rettsmedisinske kommisjon i 1900, selv om denne ikke ble innrettet helt i tråd med hans syn på hvordan den burde være. Winge satt ikke desto mindre som fast medlem av kommisjonen fra opprettelsen og frem til sin død. 

Winge døde i 1920 som følge av skader han pådro seg da han ble påkjørt av en bil.

## Arbeider (utvalg)
* *Om daudedvale og upplivning – om skindød og oplivning* (Kristiania 1890)
* *Samfundet og den sindssyge ovovertræder* (Kristiania 1898)
* *Den norske sindssygeret historisk fremstillet* (3 bd, Kristiania 1913 – 17)
* *Nogle social-medicinske bemærkninger om kvindesagen* (Kristiania 1907)
* *Psykiatriske og sexologiske bemærkninger om tabu og totem* (Kristiania 1915)
* *Psykiatriske bemærkninger om sprogets oprindelse* (Kristiania 1918)

## Referanser
* Øyvind Larsen (red) *Norges leger*
Eric Black

**Eric Black** (født 1. oktober 1963 i Bellshill) er en skotsk tidligere fotballspiller og fotballtrener som er midlertidig hovedtrener for den engelske klubben Aston Villa FC. 

Han ble ansatt av Blackburn-manager Steve Kean i januar 2012. Dette skjedde kun èn måned etter at han mistet jobben i Sunderland FC som følge av Steve Bruce fikk sparken i Sunderland. Black ble med ansettelsen den tredje assistenten Kean arbeidet med på under et halvt år. 

## Klubbkarriere
Black spilte under ledelse av Alex Ferguson i Aberdeen FC og deres storhetsperiode på begynnelsen av 1980-tallet. Han scoret blant annet det første målet i 2-1 seiren over Real Madrid CF i finalen i Cupvinnercupen. Karrieren forsatte med fem sesonger i franske FC Metz.

## Meritter
;Aberdeen FC
* **[[Cupvinnercupen]] (1):** 1982/1983
* **[[UEFA Super Cup]] (1):** 1983
* **[[Scottish Premier League]] (2):** 1983/1984, 1984/1985
* **[[Scottish Cup]] (4):** 1981/1982, 1982/1983, 1983/1984, 1985/1986
* **[[Scottish League Cup]] (1):** 1985/1986

## Referanser


## Eksterne lenker
*
Einar Lea

**Einar Hagbarth Martin Lea** (1887–1969) var en prisbelønt norsk marinbiolog, mest kjent for sin forskning på sild.

Etter examen artium 1906 fra Kongsgaard skole i Stavanger, studerte han kjemi, zoologi og botanikk ved Det Kongelige Frederiks Universitet i Kristiania, uten at dette resulterte i noen universitetsgrad. I Bergen var Lea medlem av havforskningsgruppen til fiskeridirektør Johan Hjort i perioden 1909–1917, og oppdaget nye måter for å fastsette fiskens alder, viste hvordan bestanden varier. «Lea-Dahls metode» brukes for å fastsette alderen på skjell. I 1929 lanserte Lea også en metode for å bestemme hvor fisk kommer fra.  

Hjort hadde forlatt Bergen i 1919 og flyttet til Kristiania. Lea flyttet etter i 1930, og ble Hjorts assistent ved biologilaboratoriet på Universitetet i Oslo. Der fant han opp nye metoder for å merke fisk.

I 1944 ble Einar Lea ny sjef ved Havforskningsinstituttet i Bergen. Han holdt foredraget *Foran vintersildfisket* i NRK Radio.

## Verv og utmerkelser
* 1943: innvalgt i Det Norske Videnskaps-Akademi
* 1956: mottok Fridtjof Nansens belønning for fremragende forskning

## Referanser
Science and Engineering Research Council

**Science and Engineering Research Council** (**SERC**) var et britisk organ med ansvar for offentlig finansierte forskningsaktiviteter innen vitenskaper som astronomi, bioteknologi og biologi, romforskning og partikkelfysikk. SERC hadde oppsyn over blant annet Royal Greenwich Observatory, Royal Observatory Edinburgh, Rutherford Appleton Laboratory og Daresbury Laboratory.

Fra det ble opprettet i 1965 fram til 1981 var det kjent som **Science Research Council** (SRC). SRC ble opprettet for å forbedre organiseringen av Storbritannias ikke-militære forskning, spesielt med henblikk på å bestemme hvordan den offentlige finansieringen skulle prioriteres og fordeles på tvers av alle vitenskapelige forskningsdisipliner. Denne oppgaven lå tidligere under Finansdepartementet, uten noen direkte vitenskapelig rådgivning. I 1981 endret SRC navn til Science and Engineering Research Council, for å gjenspeile det økende fokuset på ingeniørvitenskap.

I 1994 ble SERC delt i tre: Particle Physics and Astronomy Research Council (PPARC), Engineering and Physical Sciences Research Council (EPSRC) og Biotechnology and Biological Sciences Research Council (BBSRC). De to observatoriene ble lagt under PPARC, og laboratoriene først under EPSRC, og senere til en egen organisasjon, kalt Council for the Central Laboratory of the Research Councils (CCLRC). I 2007 CCLRC og PPARC slått sammen til Science and Technology Facilities Council (STFC), som i tillegg fikk ansvaret for kjernefysikk, som ble flyttet fra EPSRC til STFC.

## Eksterne lenker
* The Science and Technology Facilities Council
* Engineering and Physical Sciences Research Council
* Biotechnology and Biological Sciences Research Council
Borgerkrigene i Eritrea

**Borgerkrigene i [[Eritrea]]** var to konflikter mellom de to opprørsgruppene i Eritrea, som kjempet for selvstendighet og løsrivelse fra Etiopia.

Den første borgerkrigen var kjempet mellom 1972 og 1974.

Den andere borgerkrigen var kjempet mellom 1980 og 1981. EPLF angrep ELF etter at ELF hadde gått i samtaler med Etiopia og Sovjetunionen om å avslutte krigen. ELF tapte og måtte flykte til Sudan, hvor de i dag opererer fra.

## Bakgrunn
Martin Larsen (idrettssosiolog)

**Martin Larsen** (født 18. juni 1981 i Halden) er en norsk idrettssosiolog, lektor, manager og forfatter.

Larsen var manager (2008-2012) for Johan Remen Evensen, som 11. februar 2011 satte ny verdensrekord i skihopp da han landet på 246,5 meter i kvalifiseringen til åpningsrennet i den nye skiflygningsbakken i Vikersund. Verdensrekorden resulterte i boken *Flygeren* høsten 2011, ført i pennen av Martin Larsen og utgitt av forlaget Fagtrykk Idé.

Larsen arbeider i dag som lektor ved Ullern videregående skole i Oslo, innen fagområdene kroppsøving og samfunnsrettede fag.

Larsen har en mastergrad i idrettssosiologi med forskningsoppgaven "Innebandy - en analyse om sosial samhanding, identitet og særpreg (2008) og har tatt praktisk pedagogisk utdanning ved Norges idrettshøgskole. I tillegg dette innehar også Larsen et mellomfag i religion fra Fjellhaug utdanningssenter.
Første kommunion

Den **første kommunion** er en katolsk seremoni. Det er den dagligdagse navn for en persons første mottagelse av sakramentet av den hellige eukaristi. For katolikker er denne hendelsen veldig viktig, da eukaristien er en av de sentrale delene i den katolske kirkes lære.

## Referanser


## Eksterne lenker
* Quam singulari 
Et brev fra Vatikanet: First Communion]
* Catholic Encyclopedia: Communion of Children
Anti-Counterfeiting Trade Agreement

**Anti-Counterfeiting Trade Agreement** (**ACTA**) er en multilateral avtale for håndhevelse av immaterielle rettigheter. Avtalen søker å opprette et juridisk rammeverk rundt vareforfalskning, synonympreparater og opphavsrettsbrudd på Internett. ACTA vil etablere en ny international juridisk ramme, hvor land kan delta på frivillig basis, og skape sitt eget styrende organ utenfor eksisterende internasjonale institusjoner som Verdens handelsorganisasjon (WTO), World Intellectual Property Organization (WIPO) eller De forente nasjoner (FN).

Deler av avtalen har liknende intensjoner på et internasjonalt nivå som det omstridte Stop Online Piracy Act (SOPA) i USA.

## Referanser




## Eksterne lenker
* Fakta om Acta fra Datatilsynet
* ACTA – en foreløpig analyse av Gisle Hannemyr
Xiphodontidae

**Xiphodontidae** er en utdødd familie med kamellignende klovdyr, endemiske for Europa i eocen (40,4—33,9 millioner år siden). Xiphodontidae døde ut etter cirka 6,5 millioner år. De var mest sannsynlig planteetere.

R.L. Carroll plasserte familien under Tylopoda i 1988.

## Referanser


## Eksterne lenker
*
Oromerycidae

**Oromerycidae** er en utdødd familie med tylopoder (kamelligende dyr) som eksisterte i Nord-Amerika under eocen.

## Eksterne lenker
*
Beinflørting

**Beinflørting** (fotflørting) er en velkjent form for kurtisering i form av rent kroppsspråklig fysisk berøring av motpartens bein. Som annen flørting er målet å uttrykke en seksuell eller romantisk interesse for den andre personen, og oppstår gjerne humoristisk og uskyldig, men kan tolkes som seriøs, reell interesse for fast følge. Beinflørting er et av mange redskap som kan prege, påvirke og utvikle en *direkte relasjon*.

Flørtingen, som også blir kalt «beina-under-bordet-leken», forekommer, som betegnelsen tilsier, ofte under et bord eller andre gjenstander som skjuler berøringen for andre.

Dersom berøringen oppstår som følge av et tilfeldig uhell, kan beinflørting gjerne føre til pinlige misforståelser mellom de involverte. Det kan for enkelte også virke støtende.

## Referanser


## Eksterne lenker
*
Protoceratidae

se teksten

**Protoceratidae** eller **protoceratider** er en utdødd familie med kamellignende klovdyr, endemiske for Nord-Amerika fra eocen til pliocen (46,2—4,9 millioer år siden). Protoceratidae overlevde som familie i omkring 41,3 millioner år. 

Dyra var mest sannsynlig planteetere og liknet trolig mest på hjortedyr. Lengden varierte mellom 1 og 2 meter. Hanndyra i denne familien hadde i tillegg til sin vanlige hodepryd (horn) også horn på oversiden av mulen.

Det er ikke endelig avklart om Protoceratidae tilhører kameldyra (Tylopoda), drøvtyggera (Ruminantia) eller infraordenen Tragulina.

## Slekter
### Eocen
* *[[Heteromeryx]]*
* *[[Leptoreodon]]*
* *[[Leptotragulus]]*
* *[[Poabromylus]]*
* *[[Toromeryx]]*
* *[[Trigenicus]]*

### Miocen
* *[[Paratoceras]]*
* *[[Protoceras]]*
* *[[Kyptoceras]]*
* *[[Lambdoceras]]*
* *[[Prosynthetoceras]]*
* *[[Pseudoprotoceras]]*
* *[[Synthetoceras]]*
* *[[Syndyoceras]]*

## Referanser


## Eksterne lenker
*
Seraina Boner

**Seraina Boner** (født 11. april 1982) er en sveitsisk skiløper bosatt i Davos. Hun studerer sports- og bevegelsesvitenskap på Universität Basel og har en deltidsstilling som gymnastikklærer på yrkesfagskole i Davos.

## Karriere
I 2011 vant hun Marcialonga, Birkebeinerrennet og Norefjellrennet. Hun kom på andreplass i König Ludwig Lauf og Jizerská padesátka. Hun ble også sveitsisk mester på 30 km i 2011. Hennes gode resultater gjorde at hun vant Ski Classics dette året.

Sykdom satte henne utenfor de største konkurransene i 2012.

I 2013 vant hun Marcialonga. Hun vant Ski Classics sammenlagt i 2013 og 2014. I 2016 kom hun på andre plass i Olav Skoglunds Minneløp 2016.

### Sammenlagtresultater i verdenscupen i langrenn

## Referanser


## Eksterne lenker
* 
* Seraina Boners hjemmeside
Trefoldighetskirken (Karlskrona)

**Trefoldighetskirken** (**Trefaldighetskyrkan** eller **Tyska kyrkan**) er en kirke i Karlskrona, Blekinge län 
i Sverige hvor den ligger syd for Stortorget midt i byen. Kirken er tegnet av 
Nicodemus Tessin d.y. og ble oppført i perioden 1697-1709. 

Kirken er en åttekantet sentralkirke i barokk med kuppeltak og mot torvet er det en stor portiko med fire søyler. Stilen, og særlig kuppelen, har Pantheon i Roma som forbilde. Sammen med Karlskrona med Karlskronavarvet er kirken tatt opp på UNESCOs Verdensarvsliste.

## Historie
Da Karlskrona ble grunnlagt i 1680 var det behov for arbeidskraft til oppføringen av byen. I de første årene flyttet mange tyskere til Karlskrona og de måtte i de første årene holde egne gudstjenester i Hedvig Eleonora kirke, en midlertidig trekirke som byens svenske sogn hadde oppført. I 1689 begynte tyskerne å planlegge en egen kirke og den 17. oktober samme år ga kongen tillatelse til at de kunne danne sitt eget sogn. 3. juni 1697 ble grunnstenen lagt ned, men først i 1709 var byggingen kommet så langt at kirken kunne innvies. Den ble innviet 27. juni samme år selv om det gikk ytterligere 40 år før bygningen var ferdigstilt.

I forbindelse med en storbrann i Karlskrona i 1790 brant kirken og kun murene sto igjen. Kirken ble gjenreist etter de opprinnelige tegningene, men kuppelen ble gjort lavere. Den er tegnet av Olof Tempelman. Malerier og treskulpturer ble utført av Johannes Törnström som var amiralitetsbilledhugger ved orlogsbasen i Karlskrona.

Fordi kirken opprinnelig var det tyske sognets kirke kalles den også Tyska kyrkan. Det tyske sognet ble i 1847 tatt opp i Karlskronas stadsförsamling (sogn).

Kirkens orgel ble bygget i 1827 av Per Zacharias Strand. Mellom 1861 og 1865 ble orgelet renovert av Andreas Jönsson i Hjortsberga, i 1905 og 1934 av Åkerman & Lund i Sundbyberg, samt i 1961-1962 av Bröderna Moberg i Sandviken.

## Referanser


## Litteratur
* Sven-Öjvind Swahn: Karlskrona stadsförsamling 1680–1944 : Minnesskrift i anledning av Fredrikskyrkans 200-årsjubileum 1944. K. L. Svenssons eftr, Karlskrona.
Sjokoladekopp

**Sjokoladekopp** er en kopp til å drikke varm sjokolade av. Det kan være vanskelig å skille mellom sjokoladekopper og kaffekopper, men sjokoladekopper er gjerne større og kan romme fra 0,2 til 0,5 liter. Sjokoladekopper er ofte laget i tykkere gods, helst porselen, og de kan ha lokk og gjerne en dypere skål enn kaffekopper. Det forekommer også sjokoladekopper med to hanker. Porsgrunds Porselænsfabrik har *chocoladekopper* i sin priskurant fra 1888.

## Litteratur
* Halvorsen, Josef og Larsen, Kjell Egil (1997) *«Gammelt Porsgrund» Klenodier verd å eie*. Porsgrunn. ISBN 82-992998-2-9.
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Noter


## Eksterne lenker
* Sjokoladekopper i DigitaltMuseum
Mikael Davud

**Mikael Davud** (født **Muhammed Rashidin** den 24. april 1971 i Xinjiang) er en norsk statsborger dømt for terrorplanlegging mot den danske avisen *[[Jyllands-Posten]]*. Mikael Davud er uighur fra Kina og kom til Norge i 1999. Han ble norsk statsborger i 2007. 

8. juli 2010 ble Davud pågrepet i sitt hjem i Oslo, mistenkt for terrorplanlegging. Politiet mente Davud sammen med Shawan Bujak og en tredje person planla et terrorangrep mot *Jyllandsposten* og/eller Kurt Westergaard. Motivet var hevn for Muhammedkarikaturene som *Jyllandsposten* tidligere hadde trykket. Davud og de to andre tiltalte ble av politiet omtalt som ekstreme islamister. 

Ifølge *[[Dagbladet]]* skal Politiets sikkerhetstjeneste ha brukt bortimot hele sitt arsenal av virkemidler i overvåkningen av Davud.

30. januar 2012 ble Davud dømt til 7 års fengsel for å ha vært hovedmannen i planleggingen av et terrorangrep mot *Jyllandsposten* sammen med Bujak. Retten fant det bevist at Davud hadde fått terroropplæring av al-Qaida eller noen som sympatiserte med Al Qaida. Den tredje personen ble frifunnet for punktet som gjaldt terrorplanlegging. I Borgarting lagmannsrett ble Davud på nytt funnet skyldig og straffen ble hevet til åtte år. I 2013 avviste Høyesterett i sin helhet en anke fra Davud og dommen fra lagmannsretten ble stående.

Davud og Bujak er de to første som er dømt for å ha inngått terrorforbund i Norge.

## Referanser


## Kilder
* NRK 8. juli 2010: PST-kilde: Dette handler om ekstrem islamisme
* Dagbladet 30. januar 2012: Mikael Davud og Shawan Bujak er dømt for terrorplanlegging.
* Aftenposten 30. januar 2012: En frifunnet, to dømt for terror-forbund
* NRK 30. januar 2012: Davud dømt til sju års fengsel.
Hans Hanssen

**Hans Hanssen** (1853–1923) var en norsk kjøpmann og politiker. Han møtte som stortingsrepresentant for Trondhjem og Levanger fra 1910 til 1912, så lenge Bernhard Brænne var statsråd, valgt for Frisinnede Venstre.

## Familie og yrkesliv
Han vokste opp på Oustmyra (Ustmyra) i Leinstrand herred. Gården hadde lite dyrkbar jord, men faren drev betydelig torvdrift. Han var odelsgutt, men solgte gården til en slektning. Oustmyra/Korsen ble utbygd til boligområde på 1950- og 1960-tallet.

Hans Hanssen var handelsbetjent hos Lauritz Bernhard Hagen i Dronningens gate 40 i Trondhjem fra 1873. Fra 1879 drev Hanssen sin egen detaljhandel i kolonialvarer, som med tiden ble utvidet med engroshandel og næringsmiddelfabrikk (Nika). Fra 1900 holdt firmaet til i Nordre gate 28 (Hanssengården). I 1910 ble Hans Hanssens sønn Karl M. Hanssen opptatt i firmaet, som ble omdannet til aksjeselskap og fikk navnet H. Hanssen & Sønn.

Hanssen hadde mange styreverv, blant annet i Trondhjems Arbeiderforenings Spareskillingsbank, Trondhjems Handelsbank og Forretningsbanken, den siste som styreformann.

## Politisk arbeid
Hanssen var innvalgt i Trondhjem bystyre fra 1899 til 1904 og fra 1908 til 1910. De to første periodene var han valgt på Venstres liste, den siste på Trondhjems liberale vælgerforenings liste.

Han var vara til Stortinget for Ole Erichsen og Bernhard Brænne fra Brattøra og Ila krets (Vår Frue kirkes menighet og Ilen menighet) i Trondhjem og Levanger kjøpsteder fra 1907 til 1912. Hanssen var først valgt for Samlingspartiet, så for Frisinnede Venstre, begge ganger i valgsamarbeid med Høyre.

Hanssen møtte fast på Stortinget så lenge Brænne var statsråd fra 1910 til 1912, og satt i Lagtinget og Stortingets konstitusjonskomité.

## Referanser


## Eksterne lenker
* 
*
Scrotifera

* Flaggermus
* Ferungulata

**Scrotifera** er en foreslått ny klade med pattedyr innenfor Laurasiatheria.

Inndeling basert på studier av X. Zhou m. fl. (2011).

## Referanser




## Eksterne lenker
*
Zviadistene

**Zviadistene** var en vanlig betegnelse på støttespillerne til tidligere president av Georgia Zviad Gamsakhurdia som ble styrtet og døde under borgerkrigen i landet.

President Zviad Gamsakhurdia ble kastet fra makten i et blodig kupp som ødela sentrum av hovedstaden Tbilisi mellom den 20. desember 1991 og den 6. januar 1992. Zviad Gamsakhurdias tilhengere, de såkalte «zviadistene», igangsatte en stor demonstrasjon mot den nye regjeringen som var ledet av den tidligere kommunistiske lederen Eduard Shevardnadze i forskjellige deler av landet, og organiserte væpnede grupper som forhindret den nye regjeringen i å ta kontroll over provinsen Samegrelo, den tidligere presidentens fødested. Trefninger mellom de to gruppene varte helt til 1993 og utviklet seg til en fullskala borgerkrig. Gamsakhurdia returnerte til Vest-Georgia i september 1993, men ble drept den 31. desember 1993 når zviadistene ble slått. Dødsfallet ble bekreftet den 15. februar 1994.

Etter Gamsakhurdias død opphørte zviadistene å eksistere som en enhet, og mange medlemmer sluttet seg til forskjellige politiske organisasjoner og bevegelser som kjempet mot Eduard Shevardnadzes regjering.

## Litteratur
*Jonathan Wheatley (2005), *Georgia from National Awakening to Rose Revolution: delayed transition in the former Soviet Union*. Ashgate Publishing, Ltd., ISBN 0-7546-4503-7.
Papa (sang)

**«Papa»** er en sang, skrevet av den kanadiskfødte artisten Paul Anka.

Hans versjon ble utgitt på singlen United Artists Records UA-XW454-W i 1974. A-siden var «(You're) Having My Baby». Arrangør for strykerne var John Harris. Produsent var Rick Hall.

Sangen handler om en snill far.

## Norsk versjon
Trond Eliassen har skrevet en norsk versjon. Den bærer tittelen «Pappa».

### Innspilling
*Torry Enghs. Utgitt på LP-platene *[[Stop (album)|Stop]]* (Tambourne TAM&nbsp;1004) i 1975 og på *Go'biter 2* (Tambourne TAM&nbsp;1009)

## Rangering
«Papa» ble rangert som # 144 i *Rateyourmusic* i 1974.

## Referanser
Rusbehandling Midt-Norge

**Rusbehandling Midt-Norge HF** var et helseforetak eiet av Helse Midt-Norge RHF. Helseforetaket ble etablert i 2004 og hadde til oppgave å drive pasientbehandling, opplæring av pasienter og pårørende, forskning og utvikling.

Rusbehandling Midt-Norge eiet tre klinikker – Veksthuset Molde, Vestmo Behandlingssenter og Trondheimsklinikken – og hadde i tillegg driftsavtaler med private helseorganisasjoner. 

## Referanser


## Eksterne lenker
* 
* Veksthuset Molde
* Vestmo Behandlingssenter
* Trondheimsklinikken
Tekopp

En **tekopp** er et drikkekar til te. Tekopper kan være laget av glass, keramikk eller plast. De har normalt en hank i siden og en tilhørende skål, men det forekommer tekopper fra 1700-årene uten hank.

Det kan være vanskelig å skille mellom kaffekopper og tekopper, og ofte – særlig i nyere serviser – kan samme kopp være beregnet til begge deler. I noen serviser kan kaffe- og tekopper ha samme form, men forskjellige størrelser. En hovedregel er at tekoppene skiller seg ut ved at de er lavere, videre og ofte mer halvkuleformet enn kaffekopper. Tekopper rommer gjerne litt mer enn kopper som er beregnet bare til kaffe, og de kan romme fra 0,2 til 0,5 liter. Ekstra store tekopper kalles ofte frokostkopper.

## Tekopp som måleenhet
Tekopp er også brukt som et tradisjonelt matlagingsmål i oppskrifter. Tekopp er ikke en SI-enhet. Enheten tekopp har ikke noe eget symbol.

En tekopp er vanligvis definert som 250&nbsp;milliliter (som er lik 2½&nbsp;desiliter eller ¼&nbsp;liter), men dette kan variere etter hvor man er i verden.

Tekopp er en enhet som av og til brukes i matlaging. Enheten forekommer særlig i eldre matoppskrifter.

Med utgangspunkt i at en tekopp tilsvarer 250&nbsp;ml, vil 1 tekopp være lik:
*250 kryddermål
*50 teskjeer
*25 barneskjeer
*162⁄3 (16,66…) spiseskjeer
*12⁄3 (1,666…) kaffekopper

Og motsatt:
*1 kryddermål = 1⁄250 tekopp
*1 teskje = 1⁄50 tekopp
*1 barneskje = 1⁄25 tekopp
*1 spiseskje = 6⁄100 (0,06) tekopp
*1 kaffekopp = 6⁄10 (0,6) tekopp

1 tekopp er, i forhold til SI-enheten liter, lik:
* 250 milliliter
* 25 centiliter
* 2,5 desiliter
* 0,25 liter

Og motsatt:
* 1 milliliter = 0,004 tekopper
* 1 centiliter = 0,04 tekopper
* 1 desiliter = 0,4 tekopper
* 1 liter = 4 tekopper

## Noter


## Litteratur
* Bøe, Alf (1967): Porsgrunds Porselænsfabrik. Bedrift og produksjon gjennom åtti år. Oslo. 
* Halvorsen, Josef og Larsen, Kjell Egil (1997): "Gammelt Porsgrund" Klenodier verd å eie. Porsgrunn. ISBN 82-992998-2-9.
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Tekopper i DigitaltMuseum
S/2003 J 10

**** er en retrograd irregulær måne og en av Jupiters måner. Den ble oppdaget av et lag av astronomer ved University of Hawaii ledet av Scott S. Sheppard *et al.* i 2003.

 er ca. 2&nbsp;km i diameter og går i bane rundt Jupiter i en gjennomsnittlig avstand av &nbsp;km med en omløpstid på 700,129&nbsp;dager og en inklinasjon på 164° mot ekliptikken (166° mot Jupiters ekvator). Månen går i en retrograd retning med en eksentrisitet på 0,3438.

Månen tilhører Carmegruppen som består av irregulære måner i retrograd bevegelse som går i bane rundt Jupiter i en avstand mellom 23 og 24&nbsp;Gm og med inklinasjoner på ca. 165°.

## Referanser
Barstow

**Barstow** er en by i San Bernardino County i California i USA. Ifølge The folketellingen i 2010 var det 22&nbsp;639 innbyggere i byen, som var en økning fra folketellingen 2000 da det var 21&nbsp;119 innbyggere i byen. Barstow ligger 55 miles (89&nbsp;km) nord for San Bernardino.

## Referanser


## Eksterne lenker
* 
* City-data – Barstow, California
* Mojave River Valley Museum 
* Desert Dispatch Newspaper
S/2010 J 1

**** er en naturlig satellitt og en av Jupiters måner. Den ble oppdaget av R. Jacobson, M. Brozovic, B. Gladman, og M. Alexandersen i 2010.

## Referanser
San Martín (region)

**San Martin** er en region i det nordøstlige Peru. Den grenser til regionene Loreto og Amazonas i nord, til Huánuco i sør og til Pasco i vest. Regionens hovedstad er byen Moyobamba.

## Politisk inndeling
Regionen er delt inn i følgende 10 provinser, som igjen er delt inn i til sammen 77 distrikter.
 

## Referanser


## Eksterne lenker
*
Lille Dorrit

***Lille Dorrit*** (originaltittel ***Little Dorrit***) er en roman av Charles Dickens som først ble utgitt i hefteform fra 1855 til 1857. Det er et satirisk verk om svakhetene til regjeringen og samfunnet i perioden.

## Eksterne lenker
* 
* 
* 
* ''Little Dorrit'' – Clean HTML version.
* ''Little Dorrit'' – Searchable HTML version.
Mørkved skole

**Mørkved skole** er en skole som ligger i bydelen Mørkved sør for Brumunddal sentrum. Den er en forsterket skole og har 280 elever og 50 ansatte.

Det pedagogiske arbeidet er inspirert av Early Years Literacy Program og skolen benytter LP-modellen som verktøy.

## Eksterne lenker
* Mørkved skole
Amerikatouren i landeveissykling 2011–12

**[[Amerikatouren i landeveissykling]] 2011–12** er den 8. sesongen av UCI America Tour. 

## Sammenlagt
### Individuelt

## Ritt

## Eksterne lenker
*
The Sweetest Song in the World

**«The Sweetest Song in the World»** er en britisk ballade av den walisiske komponisten Harry Parr-Davies.

Den ble fremført av Gracie Fields i 20th Century Fox-filmen *[[We're Going to Be Rich]]* fra 1938.

Henry Jacques and his Strict Dance Tempo Orchestra har spilt den inn i London 8. september 1938. Denne versjonen ble utgitt på 78-platene His Master's Voice BD&nbsp;5405 (i Storbritannia) og His Master's Voice A.L.&nbsp;2551 (i Norge).

## Norsk versjon
*Tau* har skrevet en norsk tekst. På norsk bærer den tittelen «Verdens skjønneste sang».

### Innspilling
*Kjell Hanning med Kristian Haugers Danseorkester, Regnbuen. Innspilt i Oslo 9. februar 1939. Utgitt på 78-platen Telefunken T-8227

## Referanser


## Eksterne lenker
* «The Sweetest Song in the World» sung by Gracie Fields på YouTube
Praxidike (måne)

**Praxidike** (), også kjent som ***', er en [[retrograd bevegelse|retrograd]] [[irregulær måne|irregulær satellitt]] og en av [[Jupiters måner]]. Den ble oppdaget av et lag av [[astronom]]er fra [[University of Hawaii]] ledet av [[Scott S. Sheppard]] i 2000, og gitt den [[overgangsnavn|midlertidige betegnelsen]] ***'.

Praxidike går i bane rundt Jupiter med en gjennomsnittlig avstand på &nbsp; med en omløpstid på 613,904&nbsp;dager ved en inklinasjon på 144° mot ekliptikken (143° mot Jupiters ekvator. Månen går i en retrograd retning med en eksentrisitet på 0,1840.

Månen ble i august 2003 oppkalt etter Praxidike, den greske gudinnen for straff.

Praxidike tilhører Anankegruppen, antatt å være resterer etter et oppbrudd av innfangede heliosentriske asteroider. Med en estimert diameter på 7&nbsp;km er Praxidike det nest største medlemmet i gruppen etter Ananke (antatt en albedo på 0,04).

Månen fremstår som grå (fargeindekser B-V=0,77&ndash;R-V=0,34), typisk for C-type-asteroider.

## Referanser


## Eksterne lenker
* Efemerider IAU-MPC NSES
* Gjennomsnittlige baneparametre NASA JPL
* David Jewitt-sider
* Scott Sheppard-sider
Megaclite (måne)

**Megaclite** (), også kjent som ***', er en [[naturlig satellitt]] og en av [[Jupiters måner]]. Den ble oppdaget av et lag av [[astronom]]er ved [[University of Hawaii]] under ledelse av [[Scott S. Sheppard]] i 2000, og gitt den [[overgangsnavn|midlertidig betegnelsen]] ***'.

Megaclite er ca. 5,4&nbsp;km i diameter og går i bane rundt Jupiter med en gjennomsnittlig avstand på &nbsp;km og har en omløpstid på 792,437&nbsp;dager ved en inklinasjon på 150° mot ekliptikken (148° mot Jupiters ekvator). Månen går i en retrograd regning med en eksentrisitet på 0,308.

I oktober 2002 fikk månen navnet etter Megaclite, mor av Zevs (Jupiter) av Thebe og Locrus (selv om begge disse er angitt med en annen mor av andre forfattere).

Månen tilhører Pasiphaëgruppen som består av irregulære retrograde måner som går i bane rundt Jupiter i avstander mellom 22,8 og 24,1&nbsp;Gm med inklinasjoner på mellom 144,5° og 158,3°.

## Referanser
Next Door to an Angel

**«Next Door to an Angel»** er en amerikansk popsang, skrevet av Neil Sedaka og Howard Greenfield.

Den ble spilt inn av Sedaka selv og utgitt på singlen RCA Victor 47-8086 i 1962. Arrangør og dirigent var Alan Lorber. Produsenter var Al Nevins og Don Kirschner. B-siden var en eldre sang av Sedaka og Greenfield, «I Belong to You», fra 1959.

«Next Door to an Angel» var også  det første sporet på samle-LP-platen *Neil Sedaka Sings His Greatest Hits* (RCA Victor 
LSP 2627 (stereo) og RCA Victor LPM&nbsp;2627 (mono)) fra 1963.

## Andre versjoner
*Just 4 Fun. Utgitt på CD-platen *[[Ren 60]]* (HK Productions/Sonet SCD&nbsp;44003) i 1990

## Norsk versjoner
Steinar Fjeld,  Svein Wilhelm Ramberg og Gunnar Jørstad har skrevet norske tekster. Versjonen til Fjeld bærer tittelen «Huset til nabo'n».  Versjonen til Ramberg heter «Min nærmeste nabo».. Jørstad's versjon heter "Jeg har en bingo-sal som nabo".

### Innspillinger
*Septimus (Fjeld). Utgitt på LP-platen *Jolly Bob fra Aberdeen* (Talent) i 1974.
*Bugges Firo (Ramberg). Utgitt på LP-platen *Cadillac* (Philips 9114&nbsp;014) i 1976.
*Kjell Vidars (Jørstad). Utgitt på LP-platen *Rett hjem* (Nett Records) i 1974.

## Listeplasseringer

## Referanser
Thelxinoe (måne)

**Thelxinoe** (), også kjent som ***', er en [[naturlig satellitt]] og en av [[Jupiters måner]]. Den ble oppdaget av et lag av [[astronom]]er ved [[University of Hawaii]] ledet av [[Scott S. Sheppard]] i 2004 fra bilder tatt i 2003 og gitt den [[overgangsnavn|midlertidige betegnelsen]] ***'.

Thelxinoe er ca. 2&nbsp;km i diameter og går i bane rundt Jupiter med en gjennomsnittlig avstand på &nbsp;km og en omløpstid på 597,607&nbsp;dager ved en inklinasjon på 151° mot ekliptikken (153° mot Jupiters ekvator). Månen går i en retrograd retning med en eksentrisitet på 0,2685.

Månen fikk i mars 2005 navnet etter Thelxinoe, en av de fire opprinnelige musene ifølge enkelte greske forfattere, og datter av Zevs (Jupiter) ved Mnemosyne.

Månen tilhører Anankegruppen, retrograde irregulære måner som går i bane rundt Jupiter mellom 19,3 og 22,7&nbsp;Gm med inklinasjoner på ca. 150°.

## Referanser
Marius Bøckman

**Marius Frimann Dahl Bøckman** (1846–1928) var en norsk lege og politiker (H). Han var stadsfysikus og ordfører i Trondhjem og stortingsmann for Trondhjem og Levanger i perioden 1892–1894.

## Liv og virke
### Bakgrunn
Han var sønn av Nils Christoffer Bøckman, sogneprest i Håland prestegjeld, og Wenche Elisabeth, født Dietrichson. Blant søsknene hans var prost Søren Gottfried Bøckman, sorenskriver Erasmus Bøckman og biskop Wilhelm Bøckman.

### Medisiner
Han hadde studentereksamen fra Molde fra 1864 samt medisinsk embedseksamen med utmerkelse fra 1871, og var kandidat ved Rikshospitalet 1871–1872, underlege ved Nordre Trondhjems amts sykehus 1872–1874, privatpraktiserende lege i Trondhjem 1875–1890 og stadsfysikus (kommuneoverlege) 1890–1919.

Bøckman var president i Den norske lægeforening 1892–1893.

### Politisk arbeid
Bøckman var medlem av Trondhjem bystyre i mange år, herav varaordfører i 1887 og ordfører i 1888, og innvalgt på Stortinget fra Trondhjem og Levanger 1892–1894. Han var blant innbyderne til stiftelsesmøtet i Grundlovsforeningen i Trondhjem (senere Trondheim Høyre) i 1883, og var styremedlem i foreningen fra oppstarten. Han var ellers formann i kontrollkomiteene for Rotvold asyl 1882–1905, Trondhjem Hospitals Sindsygeasyl i 1883 og Kriminalasylet i 1895, foruten ordfører i Trondhjems Sparebanks forstanderskap i 1904 og en rekke andre offentlige verv.

### Familie
Marius Bøckman giftet seg i 1877 med sin kusine Wenche Elisabeth Dietrichson, som han fikk åtte barn med, blant dem Nils Christoffer Bøckman, som ble direktør ved Gråkallbanen.

## Æresbevisninger
Han ble utnevnt til ridder av 1. klasse av St. Olavs Orden i 1895, og forfremmet til kommandør av 2. klasse i 1912, «for fortjenstfull embedsvirksomhet». Han ble også tildelt Kroningsmedaljen 1906 av 1. klasse.

## Referanser




## Litteratur
*

## Eksterne lenker
* 
*
Erik Fallo

**Erik Fallo** (født 16. februar 1947, død 17. april 2022) var en norsk spritsmugler som flere ganger ble dømt for lovovertredelser, første gang i 1974. 

I 1985 ble Fallo dømt for å ha smuglet  flasker brennevin og  flasker vin fra utlandet til Norge. Den gang var dette den største spritsmuglersaken i Norge. 

I 1991 ble Fallo dømt til fengsel i tre år og seks måneder for å ha produsert og solgt  flasker hjemmebrent fra sine sprit-fabrikker på Østlandet. 

På midten av 2000-tallet ble Fallo dømt for uaktsomt drap på to personer i forbindelse med den såkalte metanolsaken. Han ble idømt 8 års fengselsstraff av Høyesterett. 

I juli 2012 ble Fallo arrestert etter en biljakt i Sverige. Ifølge presserapporter transporterte han betydelige mengder sprit i bilen. Oktober samme år ble han igjen arrestert etter en biljakt, denne gangen i Norge.

## Referanser
Euanthe (måne)

**Euanthe** (), også kjent som ***', er en [[Retrograd bevegelse|retrograd]] og [[irregulær måne|irregulær]] [[naturlig satellitt]] og en av [[Jupiters måner]]. Den ble oppdaget av et lag av [[astronom]]er ved [[University of Hawaii]] ledet av [[Scott S. Sheppard]] i 2001, og gitt den [[overgangsnavn|midlertidige betegnelsen]] ***'.

Euanthe er ca. 3&nbsp;km i diameter og går i bane rundt Jupiter med en gjennomsnittlig avstand på &nbsp;km med en omløpstid på 598,093&nbsp;dager ved en inklinasjon på 143° mot ekliptikken (142° mot Jupiters ekvator). Månen har en eksentrisitet på 0,2001.

I august 2003 fikk månen navn etter Euanthe, som var mor til Gratie ifølge noen greske forfattere.

Månen tilhører Anankegruppen, retrograde irregulære måner som går i bane rundt Jupiter mellom 19,3 og 22,7&nbsp;Gm med inklinasjoner på ca. 150°.

## Referanser


## Eksterne lenker
* Euanthe.com
Anne Louise Hübert

**Anne Louise Hübert** (født 25. april 1989) studerer medisin og bor i Oslo. Hun er grunnlegger av frivillige hjelpeorganisasjonen Aid in Action og bedriften Morembo.

## Bakgrunn
På en backpackertur i 2008 kom Hübert til landsbyen Ngumbulu i Sørøst-Kenya som var rammet av tørke og sultkatastrofe. Det gjorde sterkt inntrykk på henne å se alle barna som sultet. Hun begynte å samle inn penger i Norge for at barna på den lokale barneskolen skulle få mat. Resultatet var at 1500 barn fikk skolemat under den verste tørken.

Hübert samlet også inn penger til boring av brønn. De fant grunnvann til tre landsbyer, inkludert fire skoler (ca 8700 mennesker). Nå er det blitt et stort vanningsanlegg og over 10 km rør er lagt. Det er også boret ny brønn i Kiukuyuni landsby.

## Aid in Action
Fra september 2008 var innsamlingen drevet på privat initiativ, men ettersom arbeidet vokste så Hübert behov for å starte en formell organisasjon for å fortsette arbeidet i Kenya. Aid in Action ble derfor grunnlagt i 2010. Hübert opprettet en bedrift, Morembo (tidligere Elevating Trade), med 250 damer i Ngumbulu for produksjon av vesker, interiørkurver og smykker som håndlages av kvinnene i landsbyen og selges i design- og interiørbutikker i Norge.

I 2011 ledet Hübert byggingen av barnesenteret ACDC (Annes Children Development Center), i Ngumbulu for ca. 100 foreldreløse og svært trengende barn. Gjennom Aid in Action har hun også fått i gang skolesponsing for til nå 30 elever.

## Plantekonkurranse
Et av prosjektene Hübert har startet er en plantekonkurranse som blant annet er dokumentert i en reportasje fra NRK. Første halvår plantet de 10 000 trær og fram til oktober 2011 er nærmere 40 000 nye trær plantet. En stor andel av disse er papayatrær. Aid in Action har også ferdigstilt et utviklingssenter som blant annet fungerer som en mottaks- og salgsavdeling i landsbyen for å hjelpe innbyggerne å selge frukten sin. 

Sommeren 2011 engasjerte Hübert seg sterkt for å hjelpe flest mulig av de hardest rammede barna i Gedo-regionen i Somalia. Kirkens Nødhjelp er en av få organisasjoner som er i området og Hübert samlet inn penger på vegne av dem med bruk av Facebook som hovedkanal. På den måten nådde hun også mange unge givere.

## Bøker
Anne Louise Hübert: *Papyane i Gombolo. Om å plante en drøm i Afrika *(Gyldendal, 2013)
## Sitater
* 1 kr inn – 1 kr ut. (Anne Louise Hübert)
* Du behøver ikke forandre verden, men du kan. (Anne Louise Hübert)
* Hva kan man få for 8000 kr i Kenya? 1 okse, 1 ku, 3 sykler, 100 høner, 10 000 plastposer, 30 papayaer + eukalyptusfrø, lønn til tre personer i 6 måneder, gjødsel og maurgift. (Anne Louise Hübert)

## Referanser


## Eksterne lenker
* http://www.aidinaction.com
* Japper som hjelper (Aftenposten, Februar 13, 2011)
* Nordmenn har gitt 36 millioner til Afrikas Horn (Vårt Land, August 26, 2011)
Moquegua (region)

**Moquegua** er en region i det sørlige Peru. Regionens hovedstad er byen Moquegua.
## Politisk inndeling
Regionen er delt inn i følgende 3 provinser, som igjen er delt inn i til sammen 20 distrikter.
 

## Referanser


## Eksterne lenker
*
Johan Bergh

**Johan Henrik Rye Bergh** (født 15. desember 1838 i Svelvik, død 6. juli 1925 i Trondhjem) var en norsk høyesterettsadvokat, banksjef, dommer og politiker (H). Han var Trondhjems ordfører i 1877 og 1887.

Han vokste opp i Svelvik som sønn av overtollbetjent Gerhard Gunnerus Bergh og hustru Marie Elisabeth Smith. Han giftet seg i 1868 med Ingeborg Henrikke Gram, datter av brukseier David Andreas Gram og søster til kvinnesakskvinnen Fredrikke Marie Qvam (født Gram). Fredrikke Marie var gift med statsminister Ole Anton Qvam. Svigerfaren drev Helge-Rein-By bruk i Steinkjer med tresliperi, møllebruk og brenneri.

Han hadde studentereksamen fra 1857 og juridisk embedseksamen fra 1861, og var sakførerfullmektig 1861–1867, høyesterettsadvokat med egen forretning i Trondhjem 1867–1889, administrerende direktør i Trondhjems Realkreditbank 1886–1890, assessor i Trondhjems stiftsoverrett 1889–1903 og assessor i Kristiania overrett fra 1903. En tid skjøttet han også vervet som ordfører i Trondhjems Arbeiderforening.

Bergh var mangeårig medlem av Trondhjem bystyre, herav ordfører i 1877 og 1887 og varaordfører i 1878, 1886 og 1888, samt vararepresentant til Stortinget fra Trondhjem og Levanger 1880–1882 og 1889–1891.

## Referanser




## Eksterne lenker
*Johan Berghs privatarkiv finnes ved NTNU Universitetsbiblioteket
Ingebrigt Buaas

**Ingebrigt Thorvald Buaas** (1852–1902) var en norsk overrettssakfører, banksjef og politiker for Høyre, fra 1891 til 1892 Trondhjem bys ordfører.

## Familie
Ingebrigt Buaas var sønn av gårdbruker, lensmann og sparebankkasserer Eiler Mathias Krogh Buaas og hustru Laura Antonie Iversen på Opphaug i Ørland. Han giftet seg i 1876 med Ovidia Christine Johannesen, datter av megler Fredrik Lorentz Johannesen og Sara Matheson. Hustruen døde i 1888. I 1891 giftet Buaas seg på nytt med Sofie Selmer, datter av assessor ved Trondhjems stiftsoverrett Johan Jørgen Selmer og Cecilie Krohg.

## Karriere
Han tok juridisk embetseksamen i 1873 og ble kontorist og senere fullmektig hos sorenskriveren på Brekstad. I 1876 åpnet han egen sakførerforretning i Trondhjem, fra 1892 med Henrik August Bauck, bror av Hans Bauck, som kompanjong. Fra 1877 til 1887 var Buaas også administrerende direktør i Trondhjems Handelsbank.

Buaas var medlem av Trondhjem bystyre og formannskap, valgt som høyremann, i 1891 og 1892 som Trondhjems ordfører. I *Trondheim bys historie* beskrives Buaas som en «konsekvent liberaler». Han ble i 1892 forbigått ved ansettelsen av borgermester (rådmann), men ble senere konstituert i embedet.

Han var også medlem av representantskapet i Norges Bank, styremedlem i Trondhjems Brandforsikringsselskab, medlem av forstanderskapet i Trondhjems Sparebank og medlem av overdireksjonen ved Røros Kobberverk.

Buaas engasjerte seg sterkt for utbygging av elektrisitetsforsyningen. I mai 1902 tok han seg opp til det nybygde Øvre Leirfoss kraftverk. På tilbakeveien omkom han formentlig i en drukningsulykke ved Nedre Leirfoss, hvor man fant hans paraply ved elvebredden. Levningene ble ikke funnet før året etter. For Buaas’ innsats for kommunen, besluttet formannskapet at han skulle begraves på kommunens bekostning på Domkirkegården.

## Referanser
Tore Axén

**Tore Roland Axén** (født 9. april 1906 i Stockholm, død 13. juli 1979) var en svensk arkitekt som først og fremst tegnet skolebygninger. 

## Noen verk
* Aspuddens skola i Stockholm 1948
* Kommunskolan i Sigtuna (Stora Brännbo Konferens och Hotell) 1956 
* Duvnässkolan i Nacka i begynnelsen av 1950-tallet.
* Bagartorps skola i Solna  1961-62
* Rudbecksskolan i Sollentuna 1967
* Värmdö gymnasium (tidligere Enskede gymnasium) i Stockholm 1950, sammen med Per Persson.

## Referanser


## Eksterne lenker
*
Hans Asplund

**Hans Karl Otto Asplund** (født 16. august 1921 på Utö i Stockholms län, død 8. januar 1994 i Lund) var en svensk arkitekt og professor i arkitektur.
__NOTOC__
Hans Asplund utdannet seg til arkitekt på Kungliga Tekniska högskolan i Stockholm 1944-47 og vant samme år første pris i en konkurransen om et medborgarhus i Eslöv. Han var ansatt ved FNs arkitektkontor i New York 1947-48, ved Kooperativa Förbundets arkitektkontor 1948-50 og på Nordiska Kompaniet 1951-53. Han var professor i arkitektur ved Lunds Tekniska Högskola 1964-87.  

Hans Asplund var sønn av arkitekten Gunnar Asplund, som tidlig hadde utmerket seg innen klassisismen og seinere som en av funksjonalismens svenske pionerer. Hans Asplund var selv i en stor del av sitt liv modernist, både som utøvende arkitekt og som lærer. Han tegnet blant annet Medborgarhuset i Eslöv og et tilbygg til Nordiska Kompaniets varehus i Stockholm 1963.

Hans Asplund er kjent som den som skal ha funnet på uttrykket «nybrutalisme» (*new brutalism*) i  en spøkefull kommentar i 1950 til Villa Göth i Uppsala som var tegnet av Bengt Edman og Lennart Holm. Uttrykket spredde seg gjennom engelske kollegaer på besøk i Sverige og ble tatt opp av en del yngre arkitekter.

Med tiden stilte Hans Asplund seg mer og mer kritisk til modernismen og ga i 1980 ut boken *Farväl till funktionalismen*, som systematisk gikk igjennom hva forfatteren anså å være den modernistiske arkitekturens svakheter. 

## Bilder

Fil:Medborgarhuset-1.jpg|Medborgarhuset i Eslöv.
Fil:Parkaden 2009a.jpg|Parkeringshuset Parkaden i Stockholm.
Fil:NK entre 2009.jpg|Nordiska Kompaniets entré fra Regeringsgatan i Stockholm.


## Verk i utvalg
* Medborgarhuset i Eslöv, innviet 1957
* Parkeringshus i kvartalet Beridarebanan i Stockholm 1959
* Tilbygg til NK i kvartalet Hästen i Stockholm 1964
* Parkeringshuset Parkaden i Stockholm 1964
* Sveriges ambassade i Teheran 1964
* Eslövs församlingshus 1970

## Referanser
 
* Arkitekturmuseum - Arkitektregistret

## Eksterne lenker
* 
* Villa Göth
* Jesko Fezer, Dia-Vortrag "Brutalismus: Architektur gestern. Brutalistische Architektur, Euphorischer Sozialwohnungsbau, Gewalt gegen Architektur im genannten Kontext", Wissenschaftsakademie Berlin, 17. november 2000. (tysk)